b'\n_START_ARTICLE_\nDrapelul Cubei\n_START_PARAGRAPH_\nDrapelul Cubei a fost prima dat\xc4\x83 adoptat la 11 aprilie 1869 de c\xc4\x83tre Asamblea de Gu\xc3\xa1imaro, a fost rearborat la 20 mai 1902, urm\xc3\xa2nd independen\xc8\x9bei acestei \xc8\x9b\xc4\x83ri, care fusese fost\xc4\x83 coloniei a Spaniei \xc8\x99i apoi teritoriu al Statelor Unite ale Americii \xc8\x99i exist\xc4\x83 \xc3\xaen uz p\xc3\xa2n\xc4\x83 ast\xc4\x83zi, absolut neschimbat din 21 aprilie 1906, c\xc3\xa2nd a fost consfin\xc8\x9bit prin decret de c\xc4\x83tre \xc3\xaent\xc3\xa2iul pre\xc8\x99edinte al Cubei, Tom\xc3\xa1s Estrada Palma.\n_START_SECTION_\nIstorie\n_START_PARAGRAPH_\nOriginile steagului Cubei dateaz\xc4\x83 din 1849, c\xc3\xa2nd diferite mi\xc8\x99c\xc4\x83ri de liberare ale Cubei fa\xc8\x9b\xc4\x83 de st\xc4\x83p\xc3\xa2nirea spaniol\xc4\x83 au prins consisten\xc8\x9b\xc4\x83, mai ales printre exila\xc8\x9bii cubanezi din Statele Unite. Exila\xc8\x9bii cubanezi ai mi\xc8\x99c\xc4\x83rii anti-spaniole, sub conducerea lui Narciso L\xc3\xb3pez, au adoptat un steag al c\xc4\x83rui design fusese sugerat de poetul Miguel Teurbe Tol\xc3\xb3n. Desenul acestuia con\xc8\x9binea trei benzii albastre orizontale simboliz\xc3\xa2nd marea ce \xc3\xaenconjoar\xc4\x83 insula, reprezentate alternativ cu dou\xc4\x83 benzi albe simboliz\xc3\xa2nd puritatea luptei pentru independen\xc8\x9b\xc4\x83. Triunghiul ro\xc8\x99u semnific\xc4\x83 s\xc3\xa2ngele v\xc4\x83rsat pentru eliberarea na\xc8\x9biunii, iar pentagonul stelat alb de pe fond ro\xc8\x99u semnific\xc4\x83 independen\xc8\x9ba propriu-zis\xc4\x83. Steagul a fost folosit efectiv de c\xc4\x83tre L\xc3\xb3pez \xc3\xaen b\xc4\x83t\xc4\x83lia de la C\xc3\xa1rdenas, din 1850 \xc8\x99i Playitas, din 1851. De\xc8\x99i Lopez nu a fost victorios, aceste dou\xc4\x83 evenimente au fost primele \xc3\xaen care actualul steag al Cubei a fost folosit.\n_START_SECTION_\nUtiliz\xc4\x83ri\n_START_PARAGRAPH_\n\xc3\x8en luni aprilie a anului 1869, steagul folosit de Narciso Lopez au fost desemnat ca simbol na\xc8\x9bional de c\xc4\x83tre Congresul organiza\xc8\x9biei pentru eliberarea Cubei, Republica Cuba la arme. \xc3\x8entre 1 ianuarie 1899 \xc8\x99i 20 mai 1902, c\xc3\xa2nd Cuba fusese teritoriu al Statelor Unite ale Americii, ca urmare al r\xc4\x83zboiului americano-spaniol, steagul SUA a fluturat deasupra insulei. Dup\xc4\x83 20 mai 1902, steagul na\xc8\x9bional al \xc8\x9b\xc4\x83rii a fost arborat pretutindeni ca un simbol al independen\xc8\x9bei \xc8\x99i suveranit\xc4\x83\xc8\x9bii \xc8\x9b\xc4\x83rii._NEWLINE_\xc3\x8en ciuda controlului politic \xc8\x99i al domina\xc8\x9biei severe economice a SUA \xc3\xaentre 1902 \xc8\x99i 1959, steagul Cubei a continuat s\xc4\x83 fluture deasupra insulei. \xc3\x8en timpul Revolu\xc8\x9biei cubaneze, dar \xc8\x99i apoi, p\xc3\xa2n\xc4\x83 azi, destina\xc8\x9bia \xc8\x99i modelul steagului na\xc8\x9bional au r\xc4\x83mas neschimbate. \xc3\x8en timpul Revolu\xc8\x9biei cubaneze, mi\xc8\x99carea politic\xc4\x83 \xc8\x99i armat\xc4\x83 a viitorului pre\xc8\x99edintelui cubanez Fidel Castro Ruz, Mi\xc8\x99carea 26 Iulie, a creat un steag al partidului care este bazat pe steagul na\xc8\x9bional cubanez.'